**Līdzdarbības līgums par nacionālās studējošo, absolventu un bez diploma eksmatrikulēto aptaujas koncepcijas izstrādi**

|  |  |  |
| --- | --- | --- |
|

|  |  |
| --- | --- |
| Rīgā | Izglītības un zinātnes ministrijas līguma reģistrācijas Nr. «DOKREGNUMURS» |

*Līguma parakstīšanas datums ir pēdējā pievienotā droša elektroniskā paraksta laika zīmoga datums* |

**Izglītības un zinātnes ministrija** (turpmāk – Ministrija) tāsIzglītības kvalitātes valsts dienesta vadītājas, Ministrijasvalsts sekretāra pienākumu izpildītājas **Initas Juhņēvičas** personā, kura rīkojas saskaņā ar Ministru kabineta 2003. gada 16. septembra noteikumiem Nr. 528 “Izglītības un zinātnes ministrijas nolikums” un pamatojoties uz Ministrijas 2024. gada 11. septembra rīkojumu Nr. 13-2.1e/24/456 “Par valsts sekretāra pienākumu izpildītāju”, no vienas puses, un

**Latvijas Studentu apvienība** (turpmāk – Biedrība), kuru saskaņā ar Biedrības statūtiem pārstāv tās prezidents **Alens Aleksandrs Čerņa**, no otras puses,

turpmāk katra puse atsevišķi saukta – Puse, bet kopā sauktas – Puses,

*saskaņā* ar Valsts pārvaldes iekārtas likuma 49. panta pirmo un otro daļu, 46. pantu un 50. panta pirmo daļu un Augstskolu likuma 46.2 panta trešo daļu,

*ievērojot* Ministru kabineta 2014.gada 17.jūnija noteikumu Nr.317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” 8.punktu,

*pamatojoties* uz Ministru kabineta 2024.gada 18.jūnija rīkojuma Nr.502 “Par konceptuālo ziņojumu “Par augstākās izglītības institucionālo finansēšanu”” 3.2.,apakšpunktu un 6. punktu,kā arī Ministru kabineta 2024. gada 18. jūnija sēdes protokollēmuma (prot.nr. 25 71. §) 8.punktu,

noslēdz šādu līdzdarbības līgumu (turpmāk – Līgums):

**I. Līguma priekšmets**

1. Ministrija piešķir Biedrībai no Ministrijas budžeta programmas 03.03.00 “Zinātniskās darbības attīstība augstskolās un koledžās” valsts budžeta līdzekļiem 14 228 *euro* (četrpadsmit tūkstoši divi simti divdesmit astoņi *euro*) (bez PVN) šajā Līguma punktā Biedrībai pilnvaroto valsts pārvaldes uzdevumu izpildei (turpmāk – Finansējums) un Biedrība līdz 2025. gada 31. augustam izlieto Finansējumu, izpildot šādus Biedrībai pilnvarotus valsts pārvaldes uzdevumus (turpmāk – Uzdevumi):

* 1. nacionālās studējošo, absolventu un bez diploma eksmatrikulēto aptaujas (turpmāk – aptauja) koncepcijas izstrāde, to saskaņojot ar Ministriju, kas ietver:
		1. pārskata par līdzīga satura aptaujām citās valstīs izstrādi;
		2. aptaujas tēmu bloku izveidi un aptaujas jautājumu izstrādi;
		3. aptaujas instrumentārija izstrādi;
		4. plāna par aptaujas nākotnes papildus tēmu blokiem (piemēram, saskarsme ar seksuālās uzmākšanās gadījumiem, studentu mobilitātes iespējas, iestādes mikroklimats) izstrādi;
		5. pilotaptaujas veikšanu un instrumentārija pilnveidošanu;
		6. apraksta par aptaujas ieviešanas formāta izstrādi;
		7. aptaujas ieviešanas izmaksu aprēķina izstrādi;

2. Līgums ir spēkā līdz līgumā minēto saistību pilnīgai izpildei.

**II. Pušu saistības**

3. Biedrība izpilda Uzdevumu ietvaros veicamos pasākumus, sasniedz rezultatīvos rādītājus Līgumā noteiktajā kārtībā, tai skaitā noteiktajos termiņos, un iesniedz Ministrijai nodevumus atbilstoši Līguma 1. pielikumam “Izpildāmie uzdevumi, veicamie pasākumi un to rezultatīvie rādītāji” (turpmāk – 1.pielikums), ievērojot Līguma 2. pielikumu “Finansējums uzdevumu izpildei” (turpmāk – 2.pielikums), un Ministrija, ievērojot 2. pielikumu, 10 (desmit) darbdienu laikā no Līguma abpusējas parakstīšanas dienas pārskaita Biedrībai Finansējumu ar vienreizēju maksājumu Uzdevumu veikšanai.

4. Biedrība Finansējumu izlieto efektīvi, ekonomiski un caurskatāmi atbilstoši spēkā esošajos Latvijas Republikas normatīvajos aktos noteiktajai valsts budžeta līdzekļu izlietošanas kārtībai un tikai Uzdevuma ietvaros īstenojamo pasākumu, to izpildes rezultatīvo rādītāju sasniegšanai. Biedrība, izlietojot Finansējumu, ir atbildīga par Latvijas Republikas normatīvo aktu ievērošanu, tostarp nepieciešamo iepirkumu procedūru ievērošanu.

5. Biedrībai ir tiesības Līguma darbības laikā mainīt Finansējuma izlietojumu starp 2.pielikumā norādītājām izdevumu pozīcijām, nepārsniedzot Finansējumu un ievērojot Finansējuma piešķiršanas mērķi, norādot faktisko Finansējuma izlietojumu Līguma 10.punktā minētajā pārskatā.

6. Finansējumu, kas nav izlietots 2025. gadā, Biedrība pārskaita Ministrijai līdz 2026. gada 20.janvārim, informējot rakstveidā par to Ministriju ne vēlāk kā līdz 2026. gada 15.janvārim.

7. Biedrība nodrošina Finansējuma izlietojuma attaisnojuma dokumentu glabāšanu piecus gadus atbilstoši normatīvajiem aktiem grāmatvedības jomā un 10 darbdienu laikā pēc Ministrijas rakstveida pieprasījuma iesniedz tos Ministrijai.

8. Biedrība ir atbildīga par dubultā finansējuma risku novēršanu, izlietojot Finansējumu.

9. Ministrija nodrošina Ministrijas un tās padotībā esošo iestāžu rīcībā esošās informācijas pieejamību Biedrībai, ciktāl tas nepieciešams Uzdevumu izpildei.

10. Biedrība iesniedz Ministrijā pārskatu par Finansējuma izlietojumu, aizpildot Līguma 3. pielikuma "Pārskats par valsts budžeta līdzekļu izlietojumu" (turpmāk – Pārskats) un atskaiti par Uzdevumu izpildi atbilstoši 1.pielikumam (turpmāk – Atskaite) līdz 2026. gada 15. janvārim.

11. Ja nepieciešams aktualizēt Uzdevumu izpildes pasākumus, to rezultatīvos radītājus, kā arī nodevumus, Puses par to vienojas ar atsevišķu vienošanos, kas pēc parakstīšanas no Pusēm, ir Līguma būtiska un neatņemama sastāvdaļa.

12. Ministrija pieprasa Biedrībai pārskaitīt neizlietoto, Biedrībai piešķirto Finansējumu, kā arī atmaksāt Biedrībai piešķirto Finansējumu, kas izmantots neatbilstoši Līguma noteikumiem, uz Valsts kases atmaksas kontu.

13. Biedrība atmaksā Ministrijai Līguma noteikumiem neatbilstoši izlietoto un Līguma 3. punktā noteiktajā kārtībā piešķirto Finansējumu 10 (desmit) darbdienu laikā no Ministrijas rakstveida pieprasījuma atmaksāt Līguma noteikumiem neatbilstoši izlietotos piešķirto Finansējumu saņemšanas dienas.

14. Ministrija, veicot piešķirtā Finansējuma izlietojuma pārbaudi, var pieņemt šādus lēmumus:

14.1.lēmumu par maksājumu apturēšanu līdz pārkāpumu novēršanai, Līguma izbeigšanu vai piešķirtā Finansējuma apmēra samazināšanu proporcionāli neizpildīto Uzdevumu apjomam, ja ir konstatēti Biedrības kā valsts pārvaldes uzdevuma veicējas rupji Līguma noteikumu pārkāpumi, tai skaitā, ja piešķirtais Finansējums ir izlietots izdevumu, kas neatbilst Uzdevumu izpildei, apmaksai;

14.2. lēmumu par piešķirtā Finansējuma apmēra samazinājumu līdz apmēram, kas ir proporcionāls neveikto Uzdevumu daļai, ja Ministrija konstatē būtiskas novirzes no Uzdevumu izpildes rādītājiem;

14.3. lēmumu par Līguma izbeigšanu vai neatbilstoši izlietotā piešķirtā Finansējuma atgūšanu.

15. Biedrība, slēdzot līgumus saistībā ar Uzdevumu izpildi, ievēro Publisko iepirkumu likuma normas un citus ar publisko iepirkumu jomu saistītos normatīvos aktus.

 16. Biedrība izlieto Uzdevumu izpildei Ministrijas piešķirto Finansējumu saskaņā ar 2.pielikumu.

17. Biedrība nodrošina nepārtrauktu un kvalitatīvu Uzdevuma izpildi, Līgumā noteiktajā apjomā un kārtībā, apliecinot Biedrības darbības atbilstību normatīvajiem aktiem un labas pārvaldības principiem.

18. Ja Biedrība nevar nodrošināt pienācīgu un savlaicīgu Uzdevuma izpildi atbilstoši Līguma noteikumiem, Biedrība nekavējoties, bet ne vēlāk kā trīs darbdienu laikā par to rakstveidā informē Ministriju.

19. Biedrība nav tiesīga Uzdevumus pilnvarot citām personām.

**III. Biedrības darbības uzraudzības kārtība un**

**Uzdevuma izpildes kvalitātes novērtējuma kritēriji**

20. Biedrība attiecībā uz Uzdevumu izpildi atrodas Ministrijas funkcionālā pakļautībā. Ministrija pārrauga Uzdevumu izpildi, izvērtējot 1.pielikumā noteikto pasākumu izpildi, sasniedzamo rezultatīvos rādītāju sasniegšanu un iesniegtos nodevumus

21. Ministrija var ar rakstisku uzdevumu, papildu Biedrības iesniegtajam Pārskatam, Atskaitei un dokumentācijas kopijām, pieprasīt no Biedrības jebkāda veida informāciju, kas saistīta ar Uzdevumu izpildi, tai skaitā informāciju un paskaidrojumus, kas nepieciešami kopsavilkuma par Līguma ietvaros pilnvarotā valsts pārvaldes uzdevuma izpildi (īstenotais Uzdevums un tā veicējs; plānotais un faktiski izlietotais Finansējums; neatgūto līdzekļu apmērs no neatbilstoši veiktajiem izdevumiem; neatbilstoši veiktie izdevumi, izlietotā Finansējuma atbilstība Uzdevumiem saskaņā ar Ministrijas noteiktajiem izlietotā Finansējuma pārbaudes kritērijiem; citi būtiski apstākļi pēc Ministrijas ieskatiem). Biedrībai ir pienākums 10 (desmit) darbdienu laikā pēc šāda rakstiska pieprasījuma saņemšanas dienas iesniegt pieprasīto informāciju Ministrijā.

22. Uzdevumu izpildes kvalitāti, tai skaitā pēc Pārskata un Atskaites saņemšanas, Ministrija novērtē saskaņā ar šādiem kritērijiem:

22.1. Uzdevumu izpildes efektivitāte (kvalitāte un pieejamība) (ieguldījumi (piem., zināšanas, finanses un to lietderīgs izlietojums, laiks, ekspertu un speciālistu piesaiste), rezultāti (galaprodukts) un ieguvumi);

22.2. Uzdevuma izpildes darba procesu organizācija (savlaicīga un kvalitatīva Pārskata, Atskaites un citas pieprasītās informācijas iesniegšana Ministrijai – saturs, iesniegšanas termiņš);

22.3. piešķirtā Finansējuma izlietošanas atbilstība;

22.4. informācijas pieejamība par Uzdevuma ietvaros sniegtajiem pakalpojumiem (piemēram, informācijas veidi, saturs, tīmekļvietnes);

22.5. Biedrības darbības un Ministrijā iesniegtās dokumentācijas atbilstība Līguma noteikumiem, kā arī Biedrības personāla kvalifikācijas novērtējums Uzdevumu izpildei;

23. Līguma saistību izpildes laikā, Ministrijai ir tiesības pārliecināties, ka Uzdevumu izpilde atbilst Līguma noteikumiem un tiek veikta atbilstošā kvalitātē, nepieciešamības gadījumā pieaicinot speciālistus un ekspertus, īstenojot pārbaudes Biedrības darbības veikšanas vietās.

24. Līguma saistību izpildes laikā, Ministrijai ir tiesības jebkurā laikā dot Biedrībai saistošus norādījumus Līguma izpildei, pieprasīt Biedrībai sniegt informāciju par Uzdevuma īstenošanu un citiem ar Līgumu saistītiem jautājumiem. Pieprasīto informāciju Biedrība sniedz Ministrijai ne vēlāk kā piecu darba dienu laikā no pieprasījuma saņemšanas dienas.

25. Biedrība atbilstoši Eiropas Parlamenta un Padomes Regulai (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) ir pārzinis. Biedrība īsteno atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka personas datu apstrāde, pildot Līguma 1.1.5. apakšpunktā norādīto uzdevumu, notiek saskaņā ar šo regulu.

**IV. Pušu atbildība**

26. Biedrība ir atbildīga par darbiem, ko Biedrības vietā veikušas trešās personas.

28. Biedrībai ir pienākums pēc Ministrijas pieprasījuma atmaksāt neatbilstoši Līguma noteikumiem izlietoto finansējumu.

29. Puses nav atbildīgas par daļēju vai pilnīgu saistību neizpildi, ko izraisa nepārvarami apstākļi, kuri nevarēja tikt paredzēti, un ir iestājušies no Pusēm neatkarīgu iemeslu dēļ. Puse, kura nevar izpildīt savas Līgumā noteiktās saistības nepārvaramu apstākļu dēļ, 3 (trīs) dienu laikā informē par tiem otru Pusi, pievienojot apliecinošus dokumentus, kā arī norāda termiņu, kādā paredzama saistību izpilde. Saistību izpildes laiks tiek pagarināts par periodu, kurā pastāv nepārvarami apstākļi.

30. Zaudējumus, ko trešajai personai nodarījusi Biedrība Līguma izpildes vai nepienācīgas izpildes rezultātā, sedz Latvijas Republikas spēkā esošajos normatīvajos aktos par zaudējumu atlīdzinājumu noteiktajā kārtībā. Ministrija ir tiesīga regresa kārtībā no Biedrības piedzīt valstij nodarītos zaudējumus.

**V. Noslēguma jautājumi**

31. Līgums stājas spēkā tā abpusējas parakstīšanas dienā.

32. Līgumu var izbeigt Valsts pārvaldes iekārtas likumā noteiktajos gadījumos, ievērojot Ministrijas noteikto kārtību un termiņu, kādā Biedrība nodod Ministrijai Uzdevumus un Biedrības rīcībā esošo visu ar Uzdevumu izpildi saistīto dokumentāciju un informāciju, kas nepieciešams Uzdevumu izpildes nepārtrauktībai.

33. Līguma 1., 2. un 3. pielikums ir Līguma būtiskas un neatņemamas sastāvdaļas.

34. Puses, savstarpēji rakstiski vienojoties, izdara grozījumus Līgumā un tā pielikumos un tie stājas spēkā tā abpusējas parakstīšanas datumā un ir Līguma būtiska un neatņemama sastāvdaļa. Grozījumi stājas spēkā tā abpusējas parakstīšanas dienā un ir Līguma neatņemama sastāvdaļa.

35. Gadījumos, kas nav atrunāti Līgumā, Puses rīkojas saskaņā ar Latvijas Republikas normatīvajiem aktiem.

36. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos noteikumos. Šādā gadījumā Pusēm ir pienākums piemērot Līgumu atbilstoši spēkā esošajiem normatīvajiem aktiem.

37. Nekādas mutiskas vienošanās vai argumenti, kas izteikti Līguma sastādīšanas laikā un nav iekļauti Līguma noteikumos, netiek uzskatīti par Līguma noteikumiem.

38. Ja Pusēm rodas domstarpības par Līguma noteikumu izpildi, tās risina pārrunu ceļā, Pusēm rakstveidā vienojoties par pārrunu termiņu, protokolējot pārrunas, bet, ja pārrunu ceļā vienošanos nav iespējams panākt, domstarpības risina Latvijas Republikas normatīvajos aktos noteiktajā kārtībā.

39. Informācijas apmaiņu, kas nepieciešama Līguma īstenošanas, uzraudzības un kontroles nodrošināšanai, Puses veic Latvijas Republikas normatīvajos aktos noteiktajā kārtībā. Veicot informācijas apmaiņu elektroniskā formā – Ministrijas elektroniskā pasta adrese ir: pasts@izm.gov.lv, Biedrības elektroniskā pasta adrese ir: lsa@lsa.lv.

40. Biedrība iesniedz Pārskatu, Atskaiti un citu nepieciešamo informāciju par Līguma izpildi, nosūtot to uz Ministrijas elektroniskā pasta adresi, kā arī uz elektroniskā pasta adresi: arkadijs.zvaigzne@izm.gov.lv.

41. Pilnvarotais pārstāvis Līguma izpildes laikā Ministrijai ir Ministrijas Augstākās izglītības, zinātnes un inovāciju departamenta vecākais eksperts Arkādijs Zvaigzne (e-pasts: arkadijs.zvaigzne@izm.gov.lv, tel. Nr. +371 67047785) un Biedrībai – Biedrības Akadēmiskā virziena vadītājs Rūdolfs Aleksandrs Strods (e-pasts: Rudolfs.Strods@lsa.lv; tel. Nr. +371 27 705 959).

42. Pārskatu, kas ir aizpildīts Līguma 3.pielikums, un Atskaiti, kas sagatavota brīvā formā, ietverot visu informāciju par Uzdevumu izpildi atbilstoši Līguma 1.pielikumam, Biedrības vārdā paraksta Biedrības prezidents.

43.Visas Līguma izpildes rezultātā radušās mantiskās autortiesības tiek nodotas Ministrijai līdz ar to radīšanas brīdi, un vienīgi Ministrijai ir tiesības tās izmantot.

44. Līguma izbeigšanās gadījumā Biedrība ne vēlāk kā 5 (piecu) darba dienu laikā pēc Līguma izbeigšanās atmaksā valsts budžetā neizmantoto Finansējuma apmēru.

45. Līguma izbeigšanās gadījumā Biedrība iesniedz Ministrijai Pārskatu.

46. Līgums ir sastādīts uz 7 (septiņām) lapām, 1. pielikums “Izpildāmie uzdevumi, veicamie pasākumi un to rezultatīvie rādītāji” uz 3 (trīs) lapām, 2. pielikums “Finansējums uzdevumu izpildei” uz 1 (vienas) lapas, 3. pielikums "Pārskats par valsts budžeta līdzekļu izlietojumu" uz 1 (vienas) lapas, latviešu valodā, vienā eksemplārā, parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā versijā. Līguma abpusējas parakstīšanas datums ir pēdējā parakstītāja (Puses) pievienotā laika zīmoga datums un laiks.

**VI. Pušu paraksti un rekvizīti**

|  |  |
| --- | --- |
| **Izglītības un zinātnes ministrija** Reģ. Nr. 90000022399Vaļņu iela 2, Rīga, LV-1050, Latvija Valsts kase Kods: TRELLV22Konta nr.: LV37TREL215017021100B /I.Juhņēviča/ | **Latvijas Studentu apvienība**Reģ. Nr. 40008010647Meža iela 1k-1, Rīga, LV-1048, Latvija“Swedbank” AS, Kods: HABALV22 Konta Nr: LV37HABA000140J035437 /A.A.Čerņa/ |